
DR.30.10.2018                                                                                                                            17                   

 
kita rasa dari segi agama benda-benda ini mungkin ada kekeliruan, kita beri penerangan. 
Bukan kita menghukum mereka mengatakan ini urusan orang Islam, jangan kamu campur. 
Itu adalah budaya lama yang tidak sepatutnya kita amalkan. Saya harap kerajaan baharu ini 
kita akan memastikan orang-orang bukan Islam juga boleh diberikan ruang untuk 
memberikan pendapat mereka dan kita juga ada ruang untuk menjawab. Sekian, terima 
kasih. 

 

6. Tuan Haji Ahmad Johnie bin Zawawi [Igan] minta Menteri Hal Ehwal Ekonomi 
menyatakan apakah program tanggungjawab sosial (CSR) yang telah dilaksanakan oleh 
Felcra Berhad di kawasan Parlimen Igan serta apakah perancangan atau program CSR yang 
akan dilaksanakan pada masa akan datang. 

 

 Timbalan Menteri Hal Ehwal Ekonomi [Dr. Mohd Radzi bin Md Jidin]:  Tuan 
Yang di-Pertua, untuk makluman Yang Berhormat, program tanggungjawab sosial (CSR) 
yang telah dilaksanakan oleh Felcra Berhad di kawasan Parlimen Igan adalah seperti berikut:  

(i) sumbangan kepada Ahli Jawatankuasa Masjid di bawah 
Parlimen Igan sebanyak RM10,000; 

(ii) pemberian kit kesihatan kepada 100 orang peserta sebanyak 
RM20,000; 

(iii) pemberian sumbangan hamper makanan asas kepada peserta 
yang terlibat bencana banjir seramai 168 orang sebanyak 
RM16,800; dan 

(iv) seminar kecemerlangan pelajar khusus untuk peperiksaan 
UPSR dan SPM sebanyak RM8,000. 

Jumlah keseluruhan CSR yang dilakukan oleh Felcra Berhad di kawasan Igan 
adalah sebanyak RM54,800.  

Dimaklumkan jua bahawa bagi perancangan tahun hadapan, program 
kecemerlangan pelajar akan diteruskan bagi memastikan pembangunan modal insan 
masyarakat peserta terus diberikan keutamaan. Selain itu, bidang keusahawanan juga akan 
terus diperkasakan dan pihak FELCRA akan meneruskan bimbingan kepada usahawan sedia 
ada dan usahawan baharu untuk membantu masyarakat luar bandar.  

Untuk rekod dari tahun 2015 sehingga tahun 2017, pengurusan FELCRA Wilayah 
Sarawak telah menyalurkan peruntukan geran sebanyak RM450,000 untuk premis 
perniagaan peserta FELCRA yang kini berjumlah 147 bagi usahawan seluruh negeri 
Sarawak. Terima kasih. 

  Tuan Haji Ahmad Johnie bin Zawawi [Igan]: Terima kasih Yang Berhormat 
Timbalan Menteri, terima kasih di atas jawapan yang diberikan.  

Saya faham mungkin apa diperkatakan oleh Yang Berhormat Timbalan Menteri tadi 
itu ialah tanggungjawab sosial yang dilakukan oleh pihak FELCRA mungkin di awal lapan 
ataupun sembilan tahun sejak mereka berada di kawasan saya. Akan tetapi sekarang ini, 
sejak akhir-akhir ini, saya rasa tanggungjawab sosial itu sudah jarang sekali dilakukan.  

 Jadi Yang Berhormat Timbalan Menteri, saya bangkitkan persoalan ini kerana 
Felcra Berhad yang ada di kawasan saya sepatutnya menjadi sebuah agensi yang dikenali, 
yang amat dominan dan menjadi tempat bergantung bagi para peserta khususnya sebagai 
sebuah agensi yang datang daripada Semenanjung yang ingin membantu rakyat di negeri 
Sarawak dengan tanaman-tanaman kelapa sawit untuk meningkatkan pendapatan mereka. 
Akan tetapi sejak 30 tahun, FELCRA di kawasan saya, apa yang terjadi sekarang ini, Yang 
Berhormat Timbalan Menteri, ialah agensi seperti tidak relevan lagi. Ini kerana isu-isu yang 
melibatkan pemberian dividen kepada para peserta yang tidak menentu dan kadang-kadang 
tiada langsung. Jadi reputasi ini sangat tidak baik.  

 Soalan saya Yang Berhormat Timbalan Menteri ialah apakah tindakan yang diambil 
oleh kementerian bagi mengatasi masalah ini? Apakah pihak kementerian akan menambah 
baik ataupun menambah banyak lagi program tanggungjawab sosial untuk rakyat di kawasan 
saya dan Sarawak secara keseluruhannya seperti kumpulan kebudayaan, sukan, 



kita rasa dari segi agama benda-benda ini mungkin ada kekeliruan, kita beri penerangan. Bukan kita menghukum mereka mengatakan ini urusan orang Islam, jangan kamu campur. Itu adalah budaya lama yang tidak sepatutnya kita amalkan. Saya harap kerajaan baharu ini kita akan memastikan orang-orang bukan Islam juga boleh diberikan ruang untuk memberikan pendapat mereka dan kita juga ada ruang untuk menjawab. Sekian, terima kasih. 6. Tuan Haji Ahmad Johnie bin Zawawi [Igan] minta Menteri Hal Ehwal Ekonomi menyatakan apakah program tanggungjawab sosial (CSR) yang telah dilaksanakan oleh Felcra Berhad di kawasan Parlimen Igan serta apakah perancangan atau program CSR yang akan dilaksanakan pada masa akan datang. Timbalan Menteri Hal Ehwal Ekonomi [Dr. Mohd Radzi bin Md Jidin]: Tuan Yang di-Pertua, untuk makluman Yang Berhormat, program tanggungjawab sosial (CSR) yang telah dilaksanakan oleh Felcra Berhad di kawasan Parlimen Igan adalah seperti berikut: (i) sumbangan kepada Ahli Jawatankuasa Masjid di bawah Parlimen Igan sebanyak RM10,000; (ii) pemberian kit kesihatan kepada 100 orang peserta sebanyak RM20,000; (iii) pemberian sumbangan hamper makanan asas kepada peserta yang terlibat bencana banjir seramai 168 orang sebanyak RM16,800; dan (iv) seminar kecemerlangan pelajar khusus untuk peperiksaan UPSR dan SPM sebanyak RM8,000. Jumlah keseluruhan CSR yang dilakukan oleh Felcra Berhad di kawasan Igan adalah sebanyak RM54,800. Dimaklumkan jua bahawa bagi perancangan tahun hadapan, program kecemerlangan pelajar akan diteruskan bagi memastikan pembangunan modal insan masyarakat peserta terus diberikan keutamaan. Selain itu, bidang keusahawanan juga akan terus diperkasakan dan pihak FELCRA akan meneruskan bimbingan kepada usahawan sedia ada dan usahawan baharu untuk membantu masyarakat luar bandar. Untuk rekod dari tahun 2015 sehingga tahun 2017, pengurusan FELCRA Wilayah Sarawak telah menyalurkan peruntukan geran sebanyak RM450,000 untuk premis perniagaan peserta FELCRA yang kini berjumlah 147 bagi usahawan seluruh negeri Sarawak. Terima kasih. Tuan Haji Ahmad Johnie bin Zawawi [Igan]: Terima kasih Yang Berhormat Timbalan Menteri, terima kasih di atas jawapan yang diberikan. Saya faham mungkin apa diperkatakan oleh Yang Berhormat Timbalan Menteri tadi itu ialah tanggungjawab sosial yang dilakukan oleh pihak FELCRA mungkin di awal lapan ataupun sembilan tahun sejak mereka berada di kawasan saya. Akan tetapi sekarang ini, sejak akhir-akhir ini, saya rasa tanggungjawab sosial itu sudah jarang sekali dilakukan. Jadi Yang Berhormat Timbalan Menteri, saya bangkitkan persoalan ini kerana Felcra Berhad yang ada di kawasan saya sepatutnya menjadi sebuah agensi yang dikenali, yang amat dominan dan menjadi tempat bergantung bagi para peserta khususnya sebagai sebuah agensi yang datang daripada Semenanjung yang ingin membantu rakyat di negeri Sarawak dengan tanaman-tanaman kelapa sawit untuk meningkatkan pendapatan mereka. Akan tetapi sejak 30 tahun, FELCRA di kawasan saya, apa yang terjadi sekarang ini, Yang Berhormat Timbalan Menteri, ialah agensi seperti tidak relevan lagi. Ini kerana isu-isu yang melibatkan pemberian dividen kepada para peserta yang tidak menentu dan kadang-kadang tiada langsung. Jadi reputasi ini sangat tidak baik. Soalan saya Yang Berhormat Timbalan Menteri ialah apakah tindakan yang diambil oleh kementerian bagi mengatasi masalah ini? Apakah pihak kementerian akan menambah baik ataupun menambah banyak lagi program tanggungjawab sosial untuk rakyat di kawasan saya dan Sarawak secara keseluruhannya seperti kumpulan kebudayaan, sukan,